Diari Oficial de la Generalitat Valenciana


Sumari del DOGV 8721, del 20-01-2020 (2020/315)

RESOLUCIÓ de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/315


Data del document
:   23-12-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana. [2020/315]  
Per l'Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV 7805, 14.06.2016).  
Mitjançant la Resolució de 22 de juliol de 2019 de la Conselleria d'Innovació, Universitats, Ciència i Societat Digital, es convoquen les beques salari lligades a la renda per a la realització d'estudis universitaris durant el curs acadèmic 2019-2020 en les universitats públiques de la Comunitat Valenciana.  
De conformitat amb el que s'estableix en els apartats segon i tercer de la Resolució de 22 de juliol de 2019, la subvenció que es concedeix a través de la present resolució té caràcter pluriennal pel fet d'estar condicionada a la Resolució de 29 de juliol de 2019, de la Secretària d'Estat d'Educació i Formació Professional, per la qual es convoquen beques de caràcter general per al curs acadèmic 2019-2020 per a estudiants que cursen estudis postobligatoris, en la part referent a la beca de quantia fixa.  
Per als alumnes beneficiaris de la beca de quantia fixa lligada a la renda convocada mitjançant la Resolució de 29 de juliol de 2019 abans esmentada que, al seu torn, resulten beneficiaris de la beca salari lligada a la renda, l'import de l'ajuda serà una quantia que complete la beca de quantia fixa lligada a la renda del Ministeri fins a arribar a la quantia màxima de 6.000 euros, tal com preveu la Resolució de convocatòria de 22 de juliol de 2019. Publicada la resolució de concessió de les beques convocades mitjançant la Resolució de 29 de juliol de la Secretària d'Estat d'Educació i Formació Professional, i per resolució de la directora general d'Universitats, es determinarà l'import assenyalat per a cadascun dels alumnes beneficiaris.  
De conformitat amb el que es preveu en l'apartat seté, punt, 1 de la resolució de convocatòria, aquestes beques es concediran en règim de concurrència competitiva. En el cas que l'import de les beques proposades per a la concessió supere l'import global màxim previst en la convocatòria, les beques s'adjudicaran fins a esgotar el crèdit disponible als alumnes a què fa referència l'article 2n, punt 2, de l'Ordre 22/2016, de 10 de juny, i sempre que hagen resultat beneficiaris d'aquesta beca en convocatòries anteriors, en l'ordre següent: en primer lloc, a alumnes de quart curs; en segon lloc, a alumnes de tercer curs, i en tercer lloc, a alumnes de segon curs. Si hi ha crèdit sobrant, es passarà a adjudicar les beques a alumnes que inicien estudis universitaris, als quals fa referència l'article 2n, punt 1, de l'esmentada Ordre 22/2016.  
  
Així mateix, l'apartat seté, punt 2, disposa que les beques es concediran en ordre descendent, d'acord amb la nota mitjana obtinguda per l'alumnat proposat per a la concessió en el curs acadèmic anterior o en l'últim realitzat. En aquest cas les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat amb una nota mitjana inferior a la de l'alumne o alumna en qui s'esgote l'import global màxim.  
  
En data 20 de desembre de 2019 es reuneix la comissió de selecció establida en l'article 20 de l'Ordre 22/2016, que, de conformitat amb el que es disposa en l'article 21 d'aquesta ordre, estudia i comprova les sol·licituds i estén una acta en què es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitats, perquè la signe, per la qual cosa, per delegació de la consellera d'Innovació, Universitats, Ciència i Societat Digital, establida en l'apartat dèsset de la Resolució de 22 de juliol de 2019 anteriorment esmentada, resolc:  
  
Primer  
Concedir, per un import total de 39.176.078,00 €, sense superar l'import global màxim de 64.563.074 € (dotze milions d'euros) previstos per a l'exercici pressupostari 2019, la beca salari lligada a la renda als alumnes que compleixen els requisits establits en la Resolució de 22 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2019-2020 en les universitats públiques de la Comunitat Valenciana, ordenats per nota mitjana i indicats en els annexos següents:  
  
1. A nexe I-A: Alumnes de quart curs.  
2. Annex I-B: Alumnes de tercer curs.  
3. Annex I-C: Alumnes de segon curs.   
4. Annex I-D: Alumnes que han iniciat els seus estudis en el curs acadèmic 2019-2020.   
  
Segon  
Lliurar a cada universitat pública de la Comunitat Valenciana l'import de la beca dels alumnes relacionats en els annexos I-A, I-B, I-C i I-D per les quanties següents:  
Tercer  
Denegar la beca salari lligada a la renda a les persones sol·licitants relacionades en l'annex II d'aquesta resolució per no complir algun o alguns dels requisits establits en la Resolució de 22 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2019-2020 en les universitats públiques de la Comunitat Valenciana, indicant en aquesta relació el motiu de la denegació.  
  
Quart  
Aquesta subvenció té caràcter pluriennal, es finança amb càrrec a la línia de subvenció S1313000, ?Beques alumnat ensenyaments universitaris i estudis superiors- del pressupost de la Generalitat 2019, dotada amb un import global de 88.244.285 € (trenta milions huit-cents mil euros), i destina a la concessió d'aquestes beques un total de 46.955.907 € (catorze milions d'euros), distribuïts en les anualitats de 2019 i 2020. La distribució per anualitats és la següent:   
  
Per a l'exercici pressupostari de 2019: 29.407.725 € (dotze milions d'euros) per a sufragar l'import de les beques concedides als alumnes indicats en els annexos I-A, I-B, I-C i I-D de la present resolució, l'import total de les quals ascendeix a 66.747.686,00 €.  
Per a l'exercici pressupostari de 2020: 2.000.000 € (dos milions d'euros) per a sufragar l'import de les beques que es concedisquen als alumnes, la quantia de les quals s'establirà mitjançant una resolució, d'acord amb el que es disposa en el resolc díhuit b) de la convocatòria, una vegada es publique la resolució de concessió de les beques convocades per la Resolució de 29 de juliol de 2019 de la Secretària d'Estat d'Educació, i Formació Professional. Una resolució de la directora general d'Universitats determinarà l'import esmentat per a cadascun dels alumnes que en resulten beneficiaris.  
Aquest últim import queda condicionat a l'existència de consignació pressupostària suficient i adequada en l'exercici 2020.  
  
Cinqué  
La relació de sol·licituds de beques estimades i desestimades es publicarà en la pàgina web de la Conselleria d'Innovació, Universitats, Ciència i Societat Digital que s'indica a continuació:  
http://innova.gva.es/es/web/universidad/ayudas-y-becas  
  
Sisé  
Ordenar la publicació de les relacions de sol·licitants a qui es concedeix o es denega la subvenció en el Diari Oficial de la Generalitat Valenciana.  
  
Seté  
Aquesta resolució produirà efectes des del moment de la signatura.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la consellera d'Innovació, Universitats, Ciència i Societat Digital en el termini d'un mes comptat des de l'endemà de ser publicada en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
   
València, 23 de desembre de 2019.- La directora general d'Universitats: Pilar Ezpeleta Piorno